Πλώθεια
 Ο δήμος, σύμφωνα με μια εκδοχή ερευνητή του 19ου αιώνα, πήρε το όνομά του από τις λέξεις «πλουν» και «ωθείν», με την άποψη ότι πιθανώς κάτοικοι του δήμου ήταν «φιλόπλοες» και γίνονταν ναυτικοί αντί για γεωργοί, όπως ήταν το σύνηθες για δήμο, ο οποίος βρισκόταν στην Επακρία και όχι στην Παραλία. Ο δήμος της Πλωθείας, ήταν δήμος των Μεσογείων. Βρισκόταν στην περιοχή της Επακρίας, κατά πάσα πιθανότητα όχι πολύ μακριά από τον δήμο των Αλών Αραφηνίδων, στα νοτιοδυτικά σε σχέση με το σύγχρονο κέντρο της Σταμάτας και τη συνέχεια προς τις βορειοανατολικές πλαγιές του Πεντελικού όρους. Στη θέση του αρχαίου δήμου της Πλωθείας, ο οποίος βρισκόταν στα βορειοανατολικά του Πεντελικού όρους, σήμερα βρίσκονται οι περιοχές, οι οποίες αποτελούν τη δημοτική κοινότητα της Ροδόπολης (πρώην Μπάλα) και τη δημοτική κοινότητα της Σταμάτας, του Δήμου Διονύσου. Σύμφωνα με τον John S. Traill το κέντρο του δήμου βρίσκεται σε θέση νότια της Σταμάτας, στην τοποθεσία Παλαιοσταμάτα ή Παλαιο-Σταμάτα.Ο ερευνητής του 19ου αιώνα Διονύσιος Σουρμελής, τοποθετεί το δήμο της Πλωθείας, «εις τους δυτικομεσημβρινούς πόδας του Ικαρίου». Ο δήμος, η ύπαρξη του οποίου επιβεβαιώνεται και από διάφορες επιγραφές, ως μέλος της Αιγηίδας φυλής, συμμετείχε με 1 βουλευτή στην αρχαία Βουλή των 500, κατά την πρώτη περίοδο (508 – 307/306 π.Χ.). Κατά τη δεύτερη (307/306 – 224/223 π.Χ.) και την τρίτη περίοδο (224/223 – 201/200 π.Χ.) ο δήμος αντιπροσωπευόταν με 2 βουλευτές στη Βουλή των 600. Κατά την τέταρτη (201/200 π.Χ. – 126/127) και την πέμπτη περίοδο (126/127 – 3ος αιώνας) είναι άγνωστος ο αριθμός βουλευτών–αντιπροσώπων του δήμου. Ο δημότης της αρχαίας Πλωθείας ονομαζόταν Πλωθεεύς ή Πλωθειεύς ή Πλωθεύς. Η τοπική διοίκηση ήταν υπεύθυνη για τη χρηματοδότηση και εκεί βρίσκονταν εκτός από τον δήμαρχο και διάφοροι ταμίες-διαχειριστές των θησαυρών των ναών, οι οποίοι ήταν αφιερωμένοι στον Απόλλωνα, στην Αφροδίτη και στους Διόσκουρους. Ο δήμος της Πλώθειας, συμμετείχε επίσης στη γιορτή των Πανδίων, η οποία γινόταν προς τιμήν του Πανδίου Δία και της Πανδίας, κόρης του Ουρανού και της Σελήνης, τον μήνα Ελαφηβολιώνα. Η γιορτή θεωρείται ότι ξεκίνησε από τον βασιλιά της αρχαίας Αθήνας Πανδίονα. Υπήρξαν διάφοροι γνωστοί πολίτες από το δήμο της Πλωθείας, όπως ο Δάμων ο Πλωθεύς, ο βουλευτής Δέξιππος ο Πλωθεύς, ο Δημάρατος ο Πλωθεύς κ.α. Αρχαία Αθήνα Αιγηίδα φυλή Πρωτογενείς πηγές Ελληνικές επιγραφές - IG Πλωθ Attica (IG I-III).Δευτερογενείς πηγές Plotheia, στην ιστοσελίδα: referenceworks.brillonline.com, Ουίλλιαμ Σμιθ, Το συγκεκριμένο λήμμα περιλαμβάνει περιεχόμενο από πηγή, η οποία αποτελεί, πλέον, κοινό κτήμα: (Αγγλικά) Smith, William, επιμ. (1854–1857). «Attica - 68 (Plotheia)». Dictionary of Greek and Roman Geography. Λονδίνο: John Murray. Attica - 68 (Plotheia) John S. Traill: The political organization of Attica: a study of the demes, trittyes, and phylai, and their representation in the Athenian Council,“Attica”. (41, 59f., 69, 104, 112 Nr. 116, Tab. 2.). Princeton: American School of Classical Studies at Athens (ASCSA), 1975, ISBN 978-0-87661-514-0 John S. Traill: Demos and trittys. Epigraphical and topographical studies in the organization of Attica. Athenians Victoria College, Toronto 1986, p. 127. Peter Siewert, "Die Trittyen Attikas und die Heeresreform des Kleisthenes", C.H. Beck, München 1982, ISBN 3406080634, ISBN 9783406080630 «Plotheia». www.ancientworlds.net (στα Αγγλικά). Ανακτήθηκε στις 12 Αυγούστου 2014. Δήμος Διονύσου, στην ιστοσελίδα www.dionysos.gr του Δήμου Διονύσου. Traill, J. «Places: 580082 (Plotheia)». Pleiades. Ανακτήθηκε στις 27 Ιανουαρίου 2017. Plotheia, Plotheia, στις ιστοσελίδες: http://imperium.ahlfeldt.se & https://web.archive.org/web/20170808012018/http://dare.ht.lu.se/, Ψηφιακός Άτλας της Ρωμαϊκής Αυτοκρατορίας, ("Digital Atlas of the Roman Empire", Johan Ahlfeldt, Department of Archaeology and Ancient History, Lund University, Sweden), Πανεπιστήμιο Λουντ, Λουντ, Σουηδία, πρόγραμμα: Pelagios.
Η Πλώθεια ή Πλωθιά (αρχαία ελληνικά: Πλώθεια), (ο δήμος: Πλωθείας) ήταν αρχαίος οικισμός - πόλη και δήμος της Αιγηίδας (περιοχή της Αρχαίας Αττικής και φυλή της αρχαίας Αθήνας).